Кирил Влахов
Мишле

chitanka.info

Вън е сняг и студ, и лед,

но на нас ни е добре,

пишем ние ред след ред,

мое мъничко мишле.

Нека пада вън снега

по широкото поле,

нас добре ни е така,

мое мъничко мишле.

Ето два е вече, три;

гледам твоето носле,

но на теб не ти се спи,

мое мъничко мишле.

А на мене ми се спи,

пък и леко ми е зле

и с притворени очи,

мое мъничко мишле,

зяпам компа и личи —

хич не виждам даже две,

просто толкоз ми се спи,

мое мъничко мишле.

А кога ще спя, кажи,

мое мъничко мишле?

Май е все едно, уви,

стига да ни е добре.

А пък вън вали, вали,

и е сняг, и студ, и лед…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.